Az információk kódolása segít megnövelni a kártya biztonságát, mivel nehezebb hamisítani, valamint az olvasás feladata is gyorsabbá, könnyebbé és hibamentessé tehető. A legtöbb ID kártya ma már az alapképen és vonalkódon túl többféle módon képes azonosítani a felhasználót. A kártyanyomtatók számos lehetőséget kínálnak arra, hogy biztonságosan kódolhassuk az információkat a kártyákon.
Vonalkódos: A vonalkód a kódolás legegyszerűbb formája. A kártyához való hozzáadás lehetősége egy egyszerű tervezőszoftver segítségével is lehetséges. 1D vagy 2D kód segítségével számos információt kódolhatunk egy univerzális, könnyen olvasható formátumban.
Mágnescsíkos: A mágnescsík egy fekete-csík az adott kártya hátoldalán. Ebben az esetben az üres kártyák mágnescsíkkal vannak ellátva, melyek a kódolt információt tárolhatjuk. A mágnescsíkot (más néven swipe kártya vagy magstripe) fizikai érintkezéssel olvassuk le, amikor egy mágneses olvasófej mögött lehúzzuk.
Contact Smart Card: Az intelligens kártya (smart card) többszintű ellenőrzést biztosít annak érdekében, hogy a rajta tárolt adatok a lehető legnagyobb biztonságban legyenek. Nagy előnye, hogy több információ tárolására képes, mint a vonalkódos vagy mágnescsíkos megoldások, segítségével pedig akár titkosított tanúsítványokat is biztonságosan kódolhatunk.
UHF/RFID: Az RFID a különböző iparágakban nagy népszerűségnek örvendő technológia. Kiemelten tartós és biztonságos, és egyszerre több kártya olvasását, kezelését is lehetővé teszi. Az RFID a legköltségesebb plasztikkártya-megoldás, ám alkalmazása kifejezetten ajánlott az olyan cégek számára, akiknek a működés szempontjából a hatékonyság mellett a biztonság is kiemelkedően fontos.